Мистер Долар (комедија у четири чина)/22
XVII

ПРЕДСЕДНИК са ДРУШТВОМ

ПРЕТСЕДНИК ПЕВАЧКОГ ДРУШТВА (Улази испред друштва, а за њим сви чланови које хоровођа разређује према гласовима. Председник држи у руци диплому завијену у ролну и везану црвеном пантљиком): Господине Тодоровићу. Ценећи ваше осведочене склоности према свима врстама уметности уопште а према певачкој уметности напосе; ценећи и дивећи се вашим заслугама које сте стекли као национални радник — певачко друштво „Ехо” сматрало је за част и дужност да вас уброји међу своје чланове добротворе, што оно и чини преко мене, предајући вам ову диплому као израз својега дубоког поштовања, са узвиком: хиљадили се такви у нашој средини. Живио! (Предаје му диплому)
ХОР: Живио! — (Одмах затим на знак хоровође запевају)
У бој, у бој, мач из тока, браћо,
Нек душман зна како мремо ми!

ЗВЕСА

Мистер Долар (комедија у четири чина)